- Formula 1™ se vede în AntenaPLAY! Nu rata Marele Premiu al Australiei duminică, de la ora 6:00!
Max Verstappen este cel mai bun pilot de pe grila Formula 1™ în prezent. Acesta și-a creat o întreagă comunitate care îl susține atât în timpul curselor, cât și în afara circuitului.
Nu doar echipa Red Bull este alături de campionul mondial en-titre, ci și întreaga sa familie. Jos Vertappen este deja o figură cunoscută fanilor sportului cu motor. El ar putea fi numit "capul răutăților", fost pilot de Formula 1™ el însuși, a transmis această pasiune mai departe.
Iubirea pentru acest sport vine și de la mama sa, Sophie Kumpen, prezență importantă în karting. Astfel, Max poate spune că are cursele în sânge.
Cine sunt frații și surorile lui Max Verstappen. Una dintre ele îi împărtășește talentul. Cum arată tânăra
Deși părinții lui Max Verstappen sunt despărțiți, aceștia și-au transmis mai departe valorile și pasiunile. Din relația lui Jos cu Sophie, a mai rezultat un copil, Victoria-Jane. Aceasta este cu doi ani mai mică decât fratele său și o bună parte din copilărie i-a fost alături campionului mondial la antrenamente.
Victoria se antrena cot la cot cu Max și chiar putea ajunge la performanța de a pilota pentru o echipă din Formula 1™. Cu toate acestea, potrivit unei surse, Victoria nu avea motivația necesară pentru a ajunge pilot în campionatul mondial.
"Tata pregătea timp de două zile ca totul să fie perfect, așa cum făcea și cu mine. Ea făcea în jur de 20 de tururi și după spunea: <<Am terminat pe ziua de azi.>> Ceea ce îl cam enerva pe tata.
Cred că avea mult potențial. Probabil era la fel de talentată ca mine, doar că nu și-a dorit. Îi plăcea, dar nu îndeajuns să lupte, să fie în formă, să fie pregătită. Ceea ce e în regulă, atât timp cât îți dai seama de asta", a declarat Max despre sora sa.
În prezent, Victoria deține propriul brand de haine, Unleash the Lion. Aceasta formează un cuplu cu Tom Heuts, iar împreună au doi copii, Luka și Lio, și îl așteaptă pe al treilea. Micuții seamănă izbitor de tare cu unchiul lor. Astfel că genele sunt deosebit de puternice, iar asta poate să însemne și că cei doi îi pot călca pe urme.
Aceasta își susține fratele în timpul curselor, fiind unul dintre susținătorii săi neobosiți.
Jos Verstappen s-a recăsătorit cu Kelly van der Waal după divorțul de mama lui Max. Din al doilea mariaj, s-a născut în 2014 o fată, Blue Jaye. Deși este încă mică, Blue i-ar putea urma în carieră fratelui său, potrivit unei surse.
Jason Jaxx este cel de-al doilea frate vitreg al campionului mondial. Acesta s-a născut în 2019, din căsătoria lui Jos cu Sandy Sijtsma. Cei doi au adus pe lume și o fetiță, Mila.
Deși Max este preocupat de cariera sa și duce o viață liniștită alături de Kelly Piquet, acesta își face timp și pentru surorile și frații săi. Cel mai des fanii o observă pe Victoria, campionul mondial fiind foarte apropiat de aceasta și de familia ei.